**Referat for Bestyrelsesmøde nr. 2 mandag den 25.03.2019 kl. 18.00 på Sydhavnsvej 50 4760 Vordingborg**

**Afbud: Kim Steffensen, Jørgen Munck, Morten Pedersen**

**Deltagere: Kurt, Herbert, Finn, Hans Fuglede i stedet for Kim, Michael, Claus, Jes, Kirsten og Rigo**

**Referent: Kirsten Guntofte**

1. **Velkomst v. formandskabet og godkendelse af dagsorden**

Dagsorden godkendt

1. **Information fra**
	1. **Formandskabet**

Kirsten Guntofte valgt som havnerådsformand.

Udvalget blev spurgt om hvad status på Præstø Havn. Sejlklubberne har sendt en skrivelse til formanden, som tilsendes udvalget.

* 1. **Udvalgets medlemmer**

Herbert Hansen foreslog at der udfærdiges en liste over udvalgets medlemmer med telefonnumre og mailadresser der sendes med samtykke til udvalgets medlemmer der accepterer at oplysninger deles i udvalget ved at besvare mailen.

Det er databeskyttelsesloven GDPR der kræver accept for at måtte dele disse oplysninger

* 1. **Havneadministrationen punkt til drøftelse ”Husbåd på havnen” (bilag vedlagt)**

**c.1 På baggrund af sagsfremstilling herunder skal udvalget drøfte og beslutte om havneadministrationen skal arbejde videre med at få en betalende husbåd til havnen – Sydhavnskaj eller på ydersiden af ”Lundes Bro”**

Vi har fået en henvendelse fra en husbådejer, der gerne ville have et sted til sin husbåd. På Falster og Lolland findes der ikke en eneste havn, hvor der er plads til ham. Han har også fået afslag fra Stege og fra Bogø.

Husbåden, der er vedhæftet et par billeder af, er 6 meter bred og 16 meter lang. Den er CE godkendt og udstyret med både vandtank og septiktank. Det vil altså ikke være nødvendigt, at tilslutte den det offentlig kloaknet, som de forrige der henvendte sig. Her vil der kun være tale om tilslutning til strøm.

 Tanken med husbåden er, fra ejerens side, at bo i den om vinteren og leje den ud som sommerhus om sommeren. Tilladelse til erhverv m.v. skal han selv søge om udover pladsen i havnen.

Desværre viser det sig at der kan være forhindringer for at få en Husbåd opankret langs Sydhavnskajen. Rigo har siddet med næsen begravet i lokalplaner og arealer på det sidste. Det viser sig at der er forhold i lokalplanen der kan blive eller er en forhindring for Masnedsund Havn og brugen af Sydhavnskajen.

Masnedsund havn er i den grad hæmmet. Den kan vel ligefrem kaldes amputeret. Årsagen skal findes i lokalplan nr. B-24.3 punkt 9.7

***”Fortøjring af husbåde langs kajen samt anden fast fortøjring af lystbåde er ikke tilladt. Fortøjring af gæstesejlere er tilladt”***

Ovenstående gælder Sydhavnskajen. Og det giver nogle udfordringer

Første udfordring er ansøgningen om placering af husbåd ved kajen. Det kan ikke lade sig gøre. Medmindre løsningen hedder, at han kan placeres på ydersiden af Lundes bro.

Anden udfordring er indtjeningsmulighederne i havnen, der er hæmmet i min optik. Lokalplanen fokuserer især på muligheden for udnyttelse af området til beboelse og liberalt erhverv som caféer, restauranter m.v. Og samtidig afskærer de den ene ressource i lokalområdet, der kan agere katalysator for liberalt erhverv: Havnen.

Man kan overveje om det er interessant for erhvervet at foretage investeringer i såvel en café eller restaurant i området med det nuværende kundegrundlag? Det havde været mere appetitligt, om havnen blev udnyttet til turisme og på den måde kunne generere et større kundegrundlag i sæsonen.

I havneudvalget bør drøftes hvordan vi kan arbejde med både udfordringen med lokalplanen og de forhindringer det giver og så det faktum at vi har Sydhavnen med under Masnedsund havn, og heri ligger der en udgift til vedligehold og drift. Indtjeningsmuligheden er begrænset til gæstesejlere, hvis der ikke kan dispenseres fra lokalplanen. Problemet er at det er en temmelig voldsom kaj at ligge til ved for en almindelig lystsejler, det er trods alt en tidligere erhvervshavn og kajen er indrettet derefter. Der er også begrænset mulighed for adgang til el, og der er ikke vand på kajen. Så lystsejlernes interesse for, at holde deres ferie der, den er ikke så stor at det gør noget. Vi får vanskeligt ved at sælge pladserne i hvert fald.

På baggrund af sagsfremstillingen besluttede et enigt havneudvalg, at tilbyde Husbåd ejeren den ledige plads på ydersiden af Lundes Bro.

Udvalget drøftede nødvendigheden af at lokalplanen tilpasse så der er en mulighed for at udvikle Sydhavnskajen så der på sigt kan tilbydes pladser til husbåde og store sejlbåde. Det vil generere indtægter som det ikke ar muligt at have i dag.

Rigo udfærdiger det nødvendige til Plan og Teknik til behandling af lokalplan

**c.2 Info fra Havneadministrationen om sikkerhedsforhold/arbejdsmiljø på havnen**

Østmolen skal holde i denne sæson så kan den ikke mere. Allerede til næste år kan vi ikke risikere at have både langs kajen. Havnechefen er informeret om tilstanden og der skal handles. HU aftalte at invitere Teknik og miljø udvalget på besøg for at de ved selvsyn kan se tilstanden.

HF undersøger om vi kan bruge molen i år til Bådisætning. Alternativt skal vi finde en anden løsning.

**c.3 Info om oprydning på opbevaringsplads til stativer.**

Rigo orienterer om procedure.

Vi må ikke bare fjerne ting fra området - derfor har Rigo varslet alle om, at tingene skal mærkes, hvorefter de, efter yderligere 4 uger, bortskaffes. Det har bevirket, at flere har mærket deres ting. Ved udgangen af marts kan det der ikke er mærket fjernes.

**c.4 Status Nordisk mesterskab Jetski**

Mesterskabet er stadig interesseret i at komme her til havnen. Der er en udfordring med Pit området, for at bruge området skal der gives tilladelse fra en advokat fra København. Klargøringsbanen bliver flyttet over på Masnedøsiden – det betyder at havnens brugere generes mindst muligt. Sikkerheden er i top...

Arrangøren skal selv varsle beboerne i området f.s.a.støj osv.

Der opstilles toiletvogne da der forventes at komme rigtig mange deltagere og tilskuere på dagene.

**Øvrig information fra administrationen:**

Ejeren af Vibegge har tabt retssagen med kommunen og båden skal fjernes. Ejeren har dog en ankemulighed og båden kan ikke fjernes før vi ser om sagen ankes.

**2.Tildeling af midler 2019 kr**. **34.913**

Uddrag af referat fra Plan og Teknik udvalgsmøde den 06.03.2019 punkt. 9 Ansøgning om anlægsbevilling og frigivelse af midler til lokale havneudvalg og godkendelse af fordeling af disse midler

Kompetenceudvalg Kommunalbestyrelsen. Lovgrundlag Samarbejdsgrundlag for lystbådehavne. Sagsfremstilling Samarbejdsgrundlaget for Lystbådehavnene blev vedtaget af Kommunalbestyrelsen den 21. juni 2018. Om midler til de lokale havneudvalg angiver samarbejdsgrundlaget:

”Da det er et stærkt ønske at udvikle den enkelte havn i fællesskab med brugerne, afsættes kr. 25.75.000,- pr. havn, pr. år, der kan anvendes til at udbygge havnens infrastruktur, forskønne og udvikle havnen.

Det konkrete beløb beregnes ud fra en pulje på kr. 400.000,- og ud fra en fordelingsnøgle på baggrund af antal bådpladser pr. havn. Pengene tages fra anlægspuljen på havne.

Pengene kan eksempelvis anvendes til: Sikkerhed i havnen, forskønnelse af havnens bygninger, forskønnelse af de grønne arealer med blomsterkummer og beplantning, mindre opstilling af inventar såsom legepladser, grillhytter, shelters, små campinghytter, saunavogne og meget andet.

Udgangspunktet er, at pengene skal investeres i infrastruktur/projekter, der ikke genererer en større afledt drift.

På denne baggrund foreslås en fordelingsnøgle med følgende elementer: Alle havne får et grundbeløb på 15.000 kr., uanset havnens størrelse. Den øvrige del af puljen fordeles med udgangspunkt i antallet af fastliggere, som er de primære drivkræfter i havnens udvikling og liv, og en procentvis vægtning af antallet af gæster (sejlere og campere).

Med denne model foreslås følgende fordelingen mellem havnene:

Præstø Havn 77.484

Nordhavnen 76.624

Kalvehave Havn 53.795

Stege 47.840

Klintholm 55.447

Masnedsund 34.913

Bogø/Skåninge Bro 28.270

Hårbølle 25.627 total 400.000

Administrationen foreslår følgende procedure for anvendelse af midlerne: Havneudvalgene beslutter, hvordan midlerne ønskes anvendt, havneorganisationen sørger for indkøb og faktura – dvs. midlerne står ikke på en konto hos det enkelte havneudvalg. Inden for rammerne af de nævnte anvendelsesmuligheder er der relativt brede muligheder for de enkelte havneudvalg. Da der er tale om anlægsmidler, kan ubrugte midler videreføres til næste år. Med andre ord kan havneudvalgene vælge at spare op til større anlæg.

Udvalget drøftede og kom frem til:

1. Trolteks plader sættes op i sejlerstuen for at lyddæmpere. Vi undersøger om det kan lade sig gøre.
2. Der skal undersøges om der kan etableres indsejlings lys og hvad det koster - HF undersøger
3. Priser på polykarabonat og glas undersøges til inddækning af terrassen.
4. Skiltning, status AHOM

**3.0 Drøftelse af ønsker til budget 2020/2021**

Ønsker til budget skal være afgivet i løbet af foråret og afgives sammen med tanker til takstbladet.

Ny spons til østmole er bydende nødvendigt – bliver det ikke gjort hurtigst muligt må molen afspærres for kørende trafik

Indsejlingen fra øst er ikke færdiggjort – der mangler at blive fyldt sten i.

Der findes en prioriteret liste efter sidste syn af havnen. Listen afspejler de ønsker vi har til budgettet og der skal gives en skærpelse i forhold til prioriteringen.

Listen sendes ud til HU med status på hvad der mangler at blive udført.

Har HU indsigelser overfor den prioriterede liste tages det op på et kommende møde.

Derudover fyldes indsejling op med sten.

Rigo fremsender ønskerne til havnechefen senest primo juni.

**4.0 Drøftelse af ønsker til Takst blad 2020**

Taktsbladet gøres mere læsevenligt og gerne kortfattet.

Der bør fremgå, at det kun er muligt at leje op til to arealer af samme husstand, samt at arealerne ikke kan overdrages ved salg af fiskeskur.

**5.0 Trivselsundersøgelse/input til 2020 Spørgerammen for 2019 vedlagt.**

Havneadministrationen ønsker en drøftelse af form og indhold til Trivselsundersøgelse 2020

Trivselsundersøgelse fik en hård start da den skulle udleveres af havnefogeden.

Spørgerammen er ok - kan der spørges til hvor sejlerne kommer fra og kan der tænkes en elektronisk løsning evt. App, WIFI

Manuelle løsninger duer ikke.

**6.0 Andre sager fra foreningerne**

- Sct. Hans festen 2019 – 2020

Jes og Kirsten arbejder videre med planlægningen

Havne fest den 17.08 – opslag på havnen

Marineforeningen holder grill fest 25.05

Brugermøde 12.09.2019

**7.0 Evt.** Fremtidige mødedatoer: 19.08.2019 og 18.11.2019